รุ่งสุริยา เจ๋ง แล่นฉิวซิวแชมป์ ศึกยอดฝีพายไทยรัฐ หนองคาย วันแรก
เรือรุ่งสุริยา โชว์ฟอร์มสุดยอด เอาชนะทีมฝีพายร่วมจังหวัดอย่าง เรือเจ้าแม่บัวลอย ผงาดคว้าแชมป์เรือยาวทั่วไป ประเภท ข. ฝีพายไม่เกิน 55 คน ไปครอง ในศึกยอดฝีพายไทยรัฐ สนาม 4  จังหวัดหนองคาย,วันที่ 26 ต.ค. การแข่งขันศึกเรือยาวประเพณีชิงถ้วยพระราชทาน สมเด็จพระบรมโอรสาธิราชฯ สยามมกุฎราชกุมาร บริเวณริมแม่น้ำโขง อำเภอเมือง จังหวัดหนองคาย และเป็นสนามที่ 4 ในศึกยอดฝีพายไทยรัฐ ประจำปี 2558 โดยไฮไลต์ของวันนี้เป็นการแข่งขันในประเภท ข (ภายในจังหวัดหนองคาย) เรือยาวทั่วไป ฝีพายไม่เกิน 55คน,ในรอบแรก จัดการแข่งขันออกเป็น 2สาย (a-b) ทำการแข่งขันแบบพบกันหมดในสาย เพื่อนำเรือยาวคะแนนที่ 1,2 ของแต่ละสายไปแข่งขันรอบรองชนะเลิศ,สายเอ, ประกอบด้วย เรือเทพพญาจงอาง เทศบาลตำบลหาดคำ,เรือเจ้าแม่บัวลอย เทศบาลตำบลโพนสา,เรือรุ่งสุริยา บ้านหนองบัว ส่วนเรือแก้วพิจิตร จากเทศบาลเมืองท่าบ่อ ขอถอนตัวไป,สายบี, ประกอบด้วย เรือเทพหงส์ทอง เทศบาลตำบลกองนาง,,เรือเทพศรีอุบล บ้านเมืองหมีน้อย,เรือเอกชัยนาวา เทศบาลตำบลกวนวัน,ผลการแข่งขันในรอบแรกเป็นไปตามคาด เมื่อในสายเอ ทีมเต็งแชมป์ เรือรุ่งสุริยา  คว้าอันดับ 1 ไปครอง ส่วนอันดับ 2 ได้แก่ เรือเจ้าแม่บัวลอย และอันดับ 3 เรือเทพพญาจงอาง ขณะที่ในสายบี อันดับ 1 ได้แก่ เรือเอกชัยนาวา อันดับ 2 ตกเป็นของ เรือเทพศรีอุบล และอันดับ 3 เรือเทพหงส์ทอง โดยการจับสลากรอบรองชนะเลิศนั้นอันดับ 1 สายเอ จะเจอกับ ที่ 2 สายบี และที่1สายบี พบกับ ที่2สายเอ โดยผู้ชนะของแต่ละคู่จะเข้าสู่รอบชิงชนะเลิศ ส่วนผู้แพ้ก็จะไปชิงอันดับที่ 3,จากนั้นเป็นการแข่งขันในรอบรองชนะเลิศคู่แรก เรือรุ่งสุริยา ที่1สายเอ ดวลกับ เรือเทพศรีอุบล ที่2สายบี ซึ่งผลปรากฏว่า เรือรุ่งสุริยา ฟอร์มสดสุดขีด จ้วงฝีพายเอาชนะ เรือเทพศรีอุบล ไปได้แบบไม่ยากเย็น ผ่านเข้ารอบชิงชนะเลิศเป็นทีมแรก,ต่อมาเป็นการแข่งขันในรอบรองชนะเลิศคู่ที่สอง เรือเจ้าแม่บัวลอย ที่2สายเอ ดวลกับ เรือเอกชัยนาวา ที่1สายบี ซึ่งผลปรากฏว่า เรือเจ้าแม่บัวลอย ร่วมแรงร่วมใจจ้วงฝีพายบึ๊ดจ้ำบึ๊ดกันอย่างสามัคคี เอาชนะ เรือเอกชัยนาวา ผ่านเข้ารอบชิงชนะเลิศไปเจอกับ เรือรุ่งสุริยา ส่วนเรือเอกชัยนาวา ไปชิงอันดับ 3 กับ เรือเทพศรีอุบล,และแล้วช่วงเวลาสำคัญของวันนี้ก็มาถึงนั่นคือการแข่งขันในรอบชิงชนะเลิศ เรือรุ่งสุริยา เจอกับ เรือเจ้าแม่บัวลอย โดยผลการแข่งขันปรากฏว่า เรือรุ่งสุริยา เป็นฝ่ายคว้าชัยชนะ หยิบแชมป์ในสนามนี้ไปครองได้อย่างยิ่งใหญ่ คว้าถ้วยพระราชทานฯ ไปครอง พร้อมรับเงินรางวัล 50,000 บาท ส่วน เรือเจ้าแม่บัวลอย ได้เพียงแค่รองแชมป์ รับเงินรางวัลปลอบใจ 30,000บาท,ส่วนอันดับ 3 ตกเป็นของ เรือเอกชัยนาวา ที่เฉือนเอาชนะ เรือเทพศรีอุบล ไปอย่างสุดมัน รับเงินรางวัล 20,000 บาท ส่วน เรือเทพศรีอุบล รับเงินรางวัลไป 15,000 บาท,สำหรับการแข่งขันศึกชิงจ้าวสายน้ำ ศึกยอดฝีพายไทยรัฐ สนามที่ 4 สถานีโทรทัศน์ไทยรัฐทีวี จะทำการถ่ายทอดจากบริเวณริมแม่น้ำโขง อำเภอเมือง จังหวัดหนองคาย ในวันวันที่ 27 ตุลาคมนี้
เรือรุ่งสุริยา โชว์ฟอร์มสุดยอด เอาชนะทีมฝีพายร่วมจังหวัดอย่าง เรือเจ้าแม่บัวลอย ผงาดคว้าแชมป์เรือยาวทั่วไป ประเภท ข. ฝีพายไม่เกิน 55 คน ศึกยอดฝีพายไทยรัฐ สนาม 4 จังหวัดหนองคาย
ศึกยอดฝีพายไทยรัฐ,จังหวัดหนองคาย,เรือรุ่งสุริยา,เรือเจ้าแม่บัวลอย,เรือเทพพญาจงอาง,เรือเทพหงส์ทอง,เรือเทพศรีอุบล,เรือเอกชัยนาวา,ข่าวกีฬา,ข่าว,ไทยรัฐออนไลน์